जवाब में पाकिस्तान की पूरी टीम 48.5 ओवरों में 284 रन बनाकर आउट हो गई.बेहतरीन खेल के लिए श्रीलंका के मलिंगा को मैन ऑफ़ द मैच चुना गया. उन्होंने शानदारी गेंदबाज़ी करते हुए पांच विकेट लिए और पाकिस्तान को जीत से दूर रखा.296 रनों के लक्ष्य का पीछा करने मैदान में उतरी पाकिस्तानी टीम की शुरूआती अच्छी रही. ओपनर बल्लेबाज़ शर्जिल ख़ान और अहमद शहज़ाद ने कुछ अच्छे शॉट्स लगाए लेकिन केवल 28 रन के स्कोर पर शर्जिल ख़ान के रूप में पाकिस्तान की पहली विकेट गिरी. शर्जिल ने 23 गेंदों पर 26 रन बनाए. जल्द ही पाकिस्तान की चार विकेट गिर गई.लेकिन उमर अकमल और मिसबाह उल हक़ ने पांचवी विकेट के लिए 114 रनों पर 121 रनों की साझेदारी की और जब वे दोनों खेल रहे थे तो लग रहा था कि पाकिस्तान आसानी से मैच जीत जाएगा.लेकिन अकमल के आउट होने के बाद पाकिस्तान की विकेट लगातार गिरती रही.सईद अजमल और बिलावल भट्टी ने आख़िर में कुछ कोशिश की लेकिन अपनी टीम को जीत नहीं दिला सके और आख़िरकार 48.5 ओवरों में 284 रन बनाकर पूरी टीम पैवेलियन लौट गई.पाकिस्तान की ओर से उमर अकमल ने सर्वाधिक 74 रन बनाए, जबकि कप्तान मिसबाह ने 73 रन बनाए.श्रीलंका की ओर से लसित मलिंगा ने शानदार गेंदबाज़ी की और 52 रन देकर पांच विकेट हासिल किए.इससे पहले बल्लेबाज़ी करने उतरी श्रीलंकाई टीम की शुरूआत भी कोई ख़ास अच्छी नहीं रही. कुसुल परेरा और थिरिमाने ने पहले विकेट के लिए 28 रन जोड़े और परेरा 14 रन बनाकर पैवेलियन लौट गए. उसके बाद मैदान में संगकारा जिन्होंने थिरिमाने के साथ मिलकर दूसरी विकेट के लिए 161 रन जोड़े.संगकारा ने 67 रन बनाए जबकि थिरिमाने ने शानदार 102 रन बनाए. कप्तान मैथ्यूज़ 55 रन बनाकार नाबाद रहे.पाकिस्तान की ओर से उमर गुल और आफ़्रीद़ी ने दो-दो विकेट लिए.(बीबीसी हिन्दी के एंड्रॉएड ऐप के लिए यहां 



क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)